其二
缺名二 (Tang)
吾死不须哭，徒劳枉却声。祇用四片板，四角八枚丁。急手涂埋却，臭秽不中亭。墓内不须食，麦酒三五瓶。时时独饮乐，饮尽更须倾。只愿长头醉，作伴唤刘伶。你道生胜死，我道死胜生。生即苦战死，死即无人征。十六作夫役，二十充府兵。碛里向前走，衣钾困须擎。白日趁食地，每也悉知更。铁砵淹甘饭，同火共分诤。长头饥欲旺，肚似砍穷坑。遗儿我受苦，慈母不须生。相将归去来，间不浮可亭。妇人因重役，男子从征行。带刀拟开煞，逢阵即相刑。将军马上死，兵灭地君营。血流遍荒野，白骨在边庭。去马游残迹，空留纸上名。关山千万里，影绝故乡城。生受刀光苦，意里极皇皇。